ระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการรับส่งข้อมูลอิเล็กทรอนิกส์ พ.ศ. 2557 (ฉบับประมวล) \_\_\_\_\_\_\_\_\_\_\_\_\_\_\_\_\_ เพื่อให้การรับส่งข้อมูลอิเล็กทรอนิกส์ระหว่างผู้ส่งข้อมูลซึ่งเป็นบุคคลภายนอกกับสํานักงานมีความปลอดภัยเป็นไปตามมาตรฐานสากล สอดคล้องกับทางปฏิบัติ และทันต่อการเปลี่ยนแปลงของเทคโนโลยี จึงเป็นการสมควรจัดให้มีระบบและวิธีปฏิบัติที่สามารถยืนยันได้ว่าข้อมูลอิเล็กทรอนิกส์เป็นของผู้ส่งข้อมูลและการส่งข้อมูลนั้นได้กระทําโดยบุคคลที่มีสิทธิจริง และสามารถตรวจสอบได้ว่าข้อมูลอิเล็กทรอนิกส์ที่สํานักงานได้รับนั้นเป็นข้อมูลเดียวกับที่ผู้ส่งข้อมูล ได้นําส่ง ตลอดจนสามารถรักษาความปลอดภัยข้อมูลอิเล็กทรอนิกส์โดยป้องกันมิให้บุคคลอื่นที่ไม่เกี่ยวข้องล่วงรู้ข้อมูลที่รับส่ง สํานักงานจึงออกระเบียบวิธีปฏิบัติไว้ดังต่อไปนี้ข้อ ๑ ระเบียบวิธีปฏิบัตินี้ให้ใช้บังคับตั้งแต่วันที่ 1 ตุลาคม พ.ศ. 2557 เป็นต้นไปข้อ ๒ ให้ยกเลิก (1) ระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการรับส่งข้อมูลอิเล็กทรอนิกส์ พ.ศ. 2547 ลงวันที่ 17 กุมภาพันธ์ พ.ศ. 2547 (2) ระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ ว่าด้วยการรับส่งข้อมูลอิเล็กทรอนิกส์ พ.ศ. 2547 ( ฉบับที่ 2) ลงวันที่ 23 มกราคม พ.ศ. 2550ข้อ ๓ ในระเบียบวิธีปฏิบัตินี้ "นิติบุคคลผู้ส่งข้อมูล" หมายความว่า นิติบุคคลที่มีหน้าที่ส่งข้อมูลต่อสํานักงานและได้ทําความตกลงในการนําส่งข้อมูลต่อสํานักงานในรูปของข้อมูลอิเล็กทรอนิกส์ "เจ้าหน้าที่ปฏิบัติการ" หมายความว่า กรรมการ พนักงานที่ได้รับมอบอํานาจให้ปฏิบัติการแทนนิติบุคคลผู้ส่งข้อมูลในการส่งข้อมูลอิเล็กทรอนิกส์ต่อสํานักงาน และให้รวมถึงบุคคลอื่นซึ่งเป็นผู้รับดําเนินการให้แก่นิติบุคคลผู้ส่งข้อมูลเพื่อการดังกล่าวด้วย "ผู้กําหนดเจ้าหน้าที่ปฏิบัติการ" (designating person) หมายความว่า พนักงานที่มีตําแหน่งตั้งแต่ระดับผู้อํานวยการฝ่ายขึ้นไปหรือเทียบเท่าซึ่งได้รับมอบหมายจากนิติบุคคลผู้ส่งข้อมูล ให้มีอํานาจในการแต่งตั้ง เพิกถอน และกําหนดสถานะ ตลอดจนขอบเขตอํานาจหน้าที่ของเจ้าหน้าที่ปฏิบัติการ และให้รวมถึงบุคคลอื่นที่มีตําแหน่งในระดับเดียวกับพนักงานข้างต้นซึ่งเป็นผู้รับดําเนินการให้แก่นิติบุคคลผู้ส่งข้อมูลเพื่อการดังกล่าวด้วย "ข้อความ" หมายความว่า เรื่องราวหรือข้อเท็จจริง ไม่ว่าจะปรากฏในรูปแบบของตัวอักษร ตัวเลข เสียง ภาพ หรือรูปแบบอื่นใดที่สื่อความหมายได้โดยสภาพของสิ่งของนั้นเองหรือโดยผ่านวิธีการใด ๆ "ข้อมูลอิเล็กทรอนิกส์" หมายความว่า ข้อความที่ได้สร้าง ส่ง รับ เก็บรักษา หรือประมวลผล ด้วยวิธีการทางอิเล็กทรอนิกส์ "ลายมือชื่ออิเล็กทรอนิกส์" หมายความว่า อักษร อักขระ ตัวเลข เสียงหรือสัญลักษณ์อื่นใด ที่สร้างขึ้นให้อยู่ในรูปแบบอิเล็กทรอนิกส์ซึ่งนํามาใช้ประกอบกับข้อมูลอิเล็กทรอนิกส์เพื่อแสดงความสัมพันธ์ระหว่างบุคคลกับข้อมูลอิเล็กทรอนิกส์ โดยมีวัตถุประสงค์เพื่อระบุตัวบุคคลผู้เป็นเจ้าของลายมือชื่ออิเล็กทรอนิกส์ที่เกี่ยวข้องกับข้อมูลอิเล็กทรอนิกส์นั้น และเพื่อแสดงว่าบุคคลดังกล่าวยอมรับข้อความในข้อมูลอิเล็กทรอนิกส์นั้น "ลายมือชื่อดิจิทัล" หมายความว่า ลายมือชื่ออิเล็กทรอนิกส์ชนิดหนึ่งที่สร้างขึ้นโดยการนําข้อมูลอิเล็กทรอนิกส์มาแปลงเป็นตัวเลขและใช้กับระบบคู่กุญแจ โดยนําไปคํานวณร่วมกับกุญแจส่วนตัวของผู้ลงลายมือชื่อในข้อมูลอิเล็กทรอนิกส์ ในลักษณะที่สามารถใช้กุญแจสาธารณะของผู้ลงลายมือชื่อตรวจสอบได้ว่าลายมือชื่ออิเล็กทรอนิกส์นั้นได้สร้างขึ้นโดยกุญแจส่วนตัวของผู้ลงลายมือชื่อนั้นหรือไม่ และข้อมูลอิเล็กทรอนิกส์ที่มีการลงลายมือชื่อดังกล่าวได้มีการแก้ไขเปลี่ยนแปลงภายหลังการลงลายมือชื่อหรือไม่ "ผู้ให้บริการออกใบรับรอง" (Certification Authority) หมายความว่า นิติบุคคลหรือหน่วยงานซึ่งทําหน้าที่ออกใบรับรอง เพื่อยืนยันว่าข้อมูลสําหรับใช้สร้างลายมือชื่อดิจิทัลที่กํากับมากับข้อมูลอิเล็กทรอนิกส์ซึ่งส่งมายังสํานักงานเป็นของเจ้าหน้าที่ปฏิบัติการจริง "ใบรับรอง" หมายความว่า ข้อมูลอิเล็กทรอนิกส์หรือการบันทึกอื่นใด ซึ่งยืนยันความเชื่อมโยงระหว่างเจ้าของลายมือชื่อกับข้อมูลสําหรับใช้สร้างลายมือชื่อดิจิทัล คําว่า "คู่กุญแจ" (Key pair) "กุญแจส่วนตัว" (Private key) และ "กุญแจสาธารณะ" (Public key) ให้มีความหมายเช่นเดียวกับบทนิยามของคําดังกล่าวที่กําหนดไว้ในกฎหมายว่าด้วยธุรกรรมทางอิเล็กทรอนิกส์ข้อ ๔ การรับส่งข้อมูลอิเล็กทรอนิกส์ตามระเบียบวิธีปฏิบัตินี้ให้เป็นไปตามหลักเกณฑ์ดังต่อไปนี้ (1) การกําหนดเจ้าหน้าที่ปฏิบัติการและผู้กําหนดเจ้าหน้าที่ปฏิบัติการในการส่งข้อมูล ให้เป็นไปตามหมวด 1 (2) การรับส่งข้อมูลอิเล็กทรอนิกส์ ให้เป็นไปตามหมวด 2ข้อ ๕ ยกเลิกข้อ ๖ ให้นิติบุคคลที่ประสงค์จะเป็นนิติบุคคลผู้ส่งข้อมูลแสดงความตกลงในการนําส่งข้อมูลผ่านระบบอิเล็กทรอนิกส์ที่กําหนดไว้บนเว็บไซต์ของสํานักงานหมวด ๑ การกําหนดเจ้าหน้าที่ปฏิบัติการและผู้กําหนดเจ้าหน้าที่ปฏิบัติการในการส่งข้อมูล\_\_\_\_\_\_\_\_\_\_\_\_\_\_\_\_\_\_\_\_ ข้อ ๗ ให้นิติบุคคลผู้ส่งข้อมูลแจ้งรายชื่อของเจ้าหน้าที่ปฏิบัติการ รวมทั้งขอบเขตอํานาจหน้าที่ของเจ้าหน้าที่ปฏิบัติการรายดังกล่าวต่อสํานักงาน ในกรณีที่นิติบุคคลผู้ส่งข้อมูลประสงค์จะจัดให้มีบุคคลซึ่งทําหน้าที่เป็นผู้กําหนดเจ้าหน้าที่ปฏิบัติการ ให้นิติบุคคลดังกล่าวแจ้งรายชื่อของผู้กําหนดเจ้าหน้าที่ปฏิบัติการ รวมทั้งขอบเขตอํานาจหน้าที่ของผู้กําหนดเจ้าหน้าที่ปฏิบัติการรายดังกล่าวต่อสํานักงานด้วยการแต่งตั้ง เพิกถอน หรือเปลี่ยนแปลงขอบเขตอํานาจหน้าที่ของบุคคลตามวรรคหนึ่งและวรรคสอง ให้นิติบุคคลผู้ส่งข้อมูลแจ้งข้อมูลดังกล่าวต่อสํานักงานด้วยการแจ้งข้อมูลที่กําหนดตามข้อนี้ ให้นิติบุคคลผู้ส่งข้อมูลกระทําผ่านระบบอิเล็กทรอนิกส์ที่กําหนดไว้บนเว็บไซต์ของสํานักงานข้อ ๘ ก่อนเริ่มการส่งข้อมูลอิเล็กทรอนิกส์ที่กํากับด้วยลายมือชื่อดิจิทัลต่อสํานักงาน ให้เจ้าหน้าที่ปฏิบัติการของนิติบุคคลผู้ส่งข้อมูลจัดให้มีใบรับรองที่ออกโดยผู้ให้บริการออกใบรับรองที่น่าเชื่อถือใบรับรองตามวรรคหนึ่งต้องมีรูปแบบมาตรฐานตามที่กําหนดไว้บนเว็บไซต์ของสํานักงานข้อ ๙ ผู้ให้บริการออกใบรับรองที่น่าเชื่อถือตามข้อ 8 ต้องมีคุณสมบัติดังต่อไปนี้ (1) กรณีผู้ให้บริการออกใบรับรองภายในประเทศต้องเป็นนิติบุคคลหรือหน่วยงานที่ได้รับใบรับรองจากผู้ให้บริการออกใบรับรองอิเล็กทรอนิกส์แห่งชาติ (Thailand National Root Certification Authority)(2) กรณีผู้ให้บริการออกใบรับรองต่างประเทศต้องเป็นนิติบุคคลหรือหน่วยงานที่มีชื่ออยู่ใน Trusted Root Certification Authority ของระบบปฏิบัติการไมโครซอฟต์หรือเป็น immediate certification authority ของ Trusted Root Certification Authority ของระบบปฏิบัติการดังกล่าวข้อ ๑๐ เพื่อประโยชน์ในการรักษาความปลอดภัยของการรับส่งข้อมูลอิเล็กทรอนิกส์ที่กํากับด้วยลายมือชื่อดิจิทัล นิติบุคคลผู้ส่งข้อมูลต้องมีมาตรการในการควบคุมดูแลให้เจ้าหน้าที่ปฏิบัติการปฏิบัติตามหน้าที่และข้อผูกพันที่ผู้ให้บริการออกใบรับรองกําหนดในแนวนโยบาย (Certificate Policy: CP) และแนวปฏิบัติ (Certificate Practice Statement: CPS) ของผู้ให้บริการออกใบรับรองอย่างเคร่งครัดหมวด ๒ การรับส่งข้อมูลอิเล็กทรอนิกส์\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ข้อ ๑๑ การส่งข้อมูลอิเล็กทรอนิกส์ต่อสํานักงานทุกครั้งต้องกระทําโดยมีการลงลายมือชื่ออิเล็กทรอนิกส์ของเจ้าหน้าที่ปฏิบัติการ ตามประเภทและวิธีการที่ระบุในคู่มือการใช้งานสําหรับการรับส่งข้อมูลอิเล็กทรอนิกส์หรือคู่มืออื่น ๆ ที่เกี่ยวข้องที่จัดไว้บนเว็บไซต์ของสํานักงานข้อ ๑๒ ในการส่งข้อมูลอิเล็กทรอนิกส์ต่อสํานักงาน นิติบุคคลผู้ส่งข้อมูลต้องมีมาตรการในการควบคุมดูแลให้เจ้าหน้าที่ปฏิบัติการดําเนินการส่งข้อมูลอิเล็กทรอนิกส์ต่อสํานักงาน ให้เป็นไปตามคู่มือการใช้งานสําหรับการรับส่งข้อมูลอิเล็กทรอนิกส์หรือคู่มืออื่น ๆ ที่เกี่ยวข้องที่จัดไว้บนเว็บไซต์ของสํานักงานอย่างเคร่งครัดข้อ ๑๓ ให้ถือว่าสํานักงานได้รับข้อมูลอิเล็กทรอนิกส์ก็ต่อเมื่อสํานักงานได้แจ้งเป็นข้อมูลอิเล็กทรอนิกส์ด้วยข้อความว่า "สํานักงานได้รับข้อมูลอิเล็กทรอนิกส์ซึ่งเป็นไปตามข้อกําหนดทางเทคนิคแล้ว" หรือข้อความอื่นในทํานองเดียวกัน การแจ้งของสํานักงานตามวรรคหนึ่งมิให้ถือเป็นการรับรองหรือแสดงว่าสํานักงานได้ตรวจสอบแล้วถึงความครบถ้วนถูกต้องของสาระของข้อมูลอิเล็กทรอนิกส์ที่นําส่งข้อ ๑๔ สํานักงานมีสิทธิปฏิเสธไม่รับข้อมูลอิเล็กทรอนิกส์ที่ได้ส่งต่อสํานักงานในกรณีดังต่อไปนี้ (1) เมื่อข้อมูลทางเทคนิคบ่งชี้ว่าข้อมูลอิเล็กทรอนิกส์ที่นําส่งถูกแก้ไข เพิ่มเติม หรือเปลี่ยนแปลงภายหลังการส่ง หรือมีความผิดปกติของลายมือชื่ออิเล็กทรอนิกส์ที่กํากับข้อมูลอิเล็กทรอนิกส์ที่นําส่ง (2) เมื่อพบว่าข้อมูลอิเล็กทรอนิกส์ที่ได้รับไม่เป็นไปตามข้อกําหนดทางเทคนิคที่ระบุไว้ในคู่มือการใช้งานสําหรับการรับส่งข้อมูลอิเล็กทรอนิกส์หรือคู่มืออื่น ๆ ที่เกี่ยวข้องที่จัดไว้บนเว็บไซต์ของสํานักงานที่ใช้บังคับอยู่ในเวลาที่ได้นําส่งข้อมูลอิเล็กทรอนิกส์นั้นในกรณีที่สํานักงานปฏิเสธไม่รับข้อมูลอิเล็กทรอนิกส์ สํานักงานจะแจ้งเป็นข้อมูลอิเล็กทรอนิกส์ให้เจ้าหน้าที่ปฏิบัติการของนิติบุคคลผู้ส่งข้อมูลทราบโดยทันทีข้อ ๑๕ ในการส่งหรือการรับข้อมูลอิเล็กทรอนิกส์ให้ถือเอา (1) เวลาตามที่ปรากฏที่ระบบคอมพิวเตอร์ของสํานักงาน ณ ขณะที่เจ้าหน้าที่ปฏิบัติการของนิติบุคคลผู้ส่งข้อมูลกดส่งข้อมูลเป็นเวลาส่ง และเวลาตามที่ปรากฏที่ระบบรับรองเวลาอิเล็กทรอนิกส์ที่น่าเชื่อถือ ณ ขณะที่สํานักงานได้รับข้อมูลเป็นเวลารับ (2) ที่ทําการสํานักงานใหญ่ของนิติบุคคลผู้ส่งข้อมูลเป็นสถานที่ที่ส่งข้อมูล และที่ทําการของสํานักงานเป็นสถานที่ที่ได้รับข้อมูลหมวด ๓ บทเฉพาะกาล\_\_\_\_\_\_\_\_\_\_\_\_\_\_\_\_\_ ข้อ ๑๖ ใบรับรองที่สํานักงานออกตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ พ.ศ. 2547 ก่อนวันที่ระเบียบวิธีปฏิบัตินี้ใช้บังคับ ให้ใช้ได้จนกว่าจะสิ้นอายุใบรับรองนั้น และให้ถือว่าใบรับรองดังกล่าวเป็นใบรับรองที่ออกโดยผู้ให้บริการออกใบรับรองตามระเบียบวิธีปฏิบัตินี้ผู้มีอํานาจลงนาม ประกาศ ณ วันที่ 11 กันยายน พ.ศ. 2557 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์